**ΡΗΜΑΤΑ**

**Τι είναι:**

Ρήματα είναι οι λέξεις που φανερώνουν ότι κάτι κάνω ή κάτι παθαίνω ή βρίσκομαι σε μία κατάσταση.

π.χ. παίζω, λερώνομαι, κοιμάμαι

**Τι έχουν:**

Για να δείξουν **πότε** γίνεται αυτό έχουν **χρόνους**. Ενώ για να δείξουν **πώς** γίνεται, δηλαδή το ύφος ή τη συναισθηματική κατάσταση κάποιου, έχουν **εγκλίσεις**. Οι εγκλίσεις είναι τρεις:

η **οριστική** (φανερώνει κάτι το πραγματικό, το βέβαιο), η **υποτακτική** (φανερώνει αυτό που θέλουμε να γίνει ή περιμένουμε να γίνει) και η **προστακτική** (φανερώνει προσταγή, παράκληση ή ευχή).

Επίσης έχουν….

|  |  |
| --- | --- |
| **3 πρόσωπα**  α ́ πρόσωπο: εγώ - εμείς  β ́ πρόσωπο: εσύ - εσείς  γ ́ πρόσωπο: αυτός - αυτοί | **2 αριθμούς**  Ενικός (ένα)  Πληθυντικός (πολλά) |

|  |  |
| --- | --- |
| **2 φωνές**  Ενεργητική: -ω (κάνω κάτι, ενεργώ)  Παθητική: -μαι (παθαίνω κάτι) | **2 συζυγίες**  α ́ συζυγία: -ω, -ομαι  β ́ συζυγία: -ώ. -ιέμαι |

**Οι χρόνοι των ρημάτων**

Οι χρόνοι των ρημάτων μας λένε πότε κάνουμε κάτι ή παθαίνουμε κάτι ή βρισκόμαστε σε μια κατάσταση.

|  |  |  |
| --- | --- | --- |
| **Χρόνοι** | **Ενεργητική φωνή** | **Παθητική φωνή** |
| **Ενεστώτας** | τι κάνω τώρα;  🡺δένω | τι παθαίνω τώρα;  🡺δένομαι |
| **Παρατατικός** | τι έκανα χτες συνέχεια;  🡺έδενα | τι πάθαινα χτες συνέχεια;  🡺δενόμουν |
| **Αόριστος** | τι έκανα χτες για λίγο;  🡺έδεσα | τι έπαθα χτες για λίγο;  🡺δέθηκα |
| **Μέλλοντας Εξακολουθητικός** | τι θα κάνω αύριο συνέχεια;  🡺θα δένω | τι θα παθαίνω αύριο συνέχεια;  🡺θα δένομαι |
| **Μέλλοντας Συνοπτικός** | τι θα κάνω αύριο για λίγο;  🡺θα δέσω | τι θα πάθω αύριο για λίγο;  🡺θα δεθώ |
| **Παρακείμενος** | τι έχω κάνει ως τώρα;  🡺έχω δέσει | τι έχω πάθει ως τώρα;  🡺έχω δεθεί |
| **Υπερσυντέλικος** | τι είχα κάνει ως χτες;  🡺είχα δέσει | τι είχα πάθει ως χτες;  🡺είχα δεθεί |
| **Μέλλοντας Συντελεσμένος** | τι θα έχω κάνει ως αύριο;  🡺θα έχω δέσει | τι θα έχω πάθει ως αύριο;  🡺θα έχω δεθεί |